Document ID: 32006R0962

PADOMES REGULA (EK) Nr. 962/2006
(2006. gada 27. jūnijs),
ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 26. pantu,
ņemot vērā Komisijas priekšlikumu,
tā kā:
(1)
Padome 1996. gada 20. decembrī pieņēma Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem (1). Kopienas pieprasījums pēc attiecīgajiem produktiem būtu jāievēro saskaņā ar vislabvēlīgākajiem nosacījumiem. Šajā nolūkā būtu jāievieš jaunas Kopienas tarifu kvotas saskaņā ar samazinātu vai nulles nodokļa likmi attiecīgajiem apjomiem, vienlaikus izvairoties no jebkādiem traucējumiem šo produktu tirgū.
(2)
Kvotu apjoms atsevišķajām Kopienas autonomām tarifu kvotām ir nepietiekams, lai pašreizējā kvotu periodā ievērotu Kopienas ražošanas nozares vajadzības, un tas būtu jāpalielina.
(3)
Tāpēc attiecīgi būtu jāgroza Regula (EK) Nr. 2505/96,
IR PIEŅĒMUSI ŠO REGULU.
1. pants
Šīs regulas pielikumā uzskaitītās tarifu kvotas pievieno Regulas (EK) Nr. 2505/96 I pielikumam.
2. pants
Kvotu periodā no 2006. gada 1. janvāra līdz 31. decembrim Regulas (EK) Nr. 2505/96 I pielikumā minētās tarifa kvotas apjoms kārtas numuram 09.2986 ir noteikts 14 315 tonnu apmērā.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šo regulu piemēro no 2006. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2006. gada 27. jūnijā

Labels: 12
3
1